માનવમિત્ર, નવી દિલ્હી : કોંગ્રેસ અધ્યક્ષ રાહુલ ગાંધી ૨૦૧૯ લોકસભાની ચુંટણી અમેઠી બેઠક પરથી જ લડશે પરંતુ રાયબરેલીને લઈને પાર્ટીમાં હજુ કોઈ નિર્ણય કરવામાં આવ્યો નથી. પાર્ટી રણનીતિકારોનું માનવું છે કે રાયબરેલીથી કોણ ચુંટણી લડશે તે હજુ નક્કી નથી થયું. એવી અટકળો લગાવવામાં આવી રહી છે કે પ્રિયંકા ગાંધી 2019 માં રાયબરેલીમાં લોકસભાની ચૂંટણી લડી શકે અને સક્રિય રાજકારણ શરૂ કરી શકે. પક્ષના નેતાઓ અને કાર્યકરો લાંબા સમયથી આ માગણી કરી રહ્યાં છે.